व्यवसायी र उद्यमीहरूका पनि आफ्नै समस्या र गुनासाहरू छन् । नेपालमा हाल सञ्चालित उद्योग व्यवसायलाई पब्लिक सेक्टरको व्यवसाय बनाउन सम्पत्ति मूल्याङ्कन गर्ने कुरामा पनि समस्या देखिएको छ । त्यसैगरी हाल सञ्चालित र नयाँ खुल्ने ठूला लगानीका उद्योग व्यवसाय सञ्चालनका क्रममा श्रमिकले दिने दुःख र उनीहरूलाई युनियनका नाममा पार्टीहरूले दिने संरक्षण, सरकारी झन्झटिलो नीति पनि मुलुकभित्र उत्पादनमूलक ठूला उद्योगहरूको विकासमा बाधक बनेको छ । यस्तो अवस्थामा सेयर बजारमा रियल सेक्टरको उपस्थिति बढाउन कठिन नै देखिन्छ ।
